sagorsarker/bangla-wikipedia huggingface dataset:
বাঁকিপুর (বঙ্গ)

বাঁকিপুর ছিল হুগলি নদীর তীরে অবস্থিত একটি প্রাচীন গ্রাম যা এখন পশ্চিমবঙ্গে ব্যারাকপুরের উত্তরে, ইশাপুরের একটু উত্তরে অবস্থিত। এটি এখন ব্যারাকপুরের একটি শহরতলী এবং উপকূলে অবস্থিত একটি গ্রাম বাঁকিপুর (খেজুরি)-এর সাথে বিভ্রান্ত হবেন না (অবস্থান )।
অস্টেন্ড কোম্পানির প্রধান বন্দোবস্ত হিসেবে বাঁকিপুর জনপ্রিয় ছিল, যা অস্ট্রীয় সাম্রাজ্যের দ্বারা ভারতে পা রাখার জন্য করা এক মহান প্রচেষ্টার অন্তর্ভুক্ত ছিলো। অস্টেন্ড কোম্পানি ১৭২২-১৭২৩ সালে গঠিত হয়েছিল ও এক মিলিয়নেরও কম স্টার্লিংয়ের পুঁজি নিয়ে ভারতবর্ষে দুটি বসতি স্থাপন করা হয়েছিলো, একটি ব্রিটিশদের মাদ্রাজ ও ডাচদের সাদ্রাসের মধ্যে মাদ্রাজ উপকূলে কোবলম-এ এবং অন্যটি কলকাতায় ব্রিটিশ কোম্পানি ও ডাচ চিনসুরার মধ্যে হুগলিতে অবস্থিত ছিলো। ব্রিটিশ ও ডাচ উভয়ই ক্ষুব্ধ হয়েছিল এবং ১৭২৭ সালে শাসনসংক্রান্ত অনুমোদনের লক্ষ্যে ইউরোপীয় নিশ্চয়তা পাওয়ার জন্য ভিয়েনার আদালত কোম্পানিকে বিসর্জন দেওয়ার সিদ্ধান্ত নেয় ও এর সনদ স্থগিত করে। এটি ১৭৮৪ সালে দেউলিয়া হয়ে যায় ও ১৭৯৩ সালে এর অস্তিত্ব বিলীন হয়ে যায়। কিন্তু এরই মধ্যে ১৭৩৩ সালে ব্রিটিশ ও ডাচরা হুগলিতে মুঘল সেনাপতিকে বাঁকিপুর আক্রমণ করতে রাজি করায়। তিনি বাঁকিপুর আক্রমণ ও এবং মাত্র চৌদ্দ সৈন্যের বাহিনী পালিয়ে গিয়ে ইউরোপের উদ্দেশ্যে যাত্রা করে। এভাবে সাম্রাজ্যবাদী অস্ট্রীয় স্বার্থ ভারত থেকে নিশ্চিহ্ন হয়ে যায়।
দক্ষা নগারকর

দক্ষা নগারকর () একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করেন। তিনি ২০১৪ সালে "একে রাও পিকে রাও"-এ অভিনয়ের মাধ্যমে চলচ্চিত্রে অভিষেক করেন। পরবর্তীতে তিনি "হোরা হোরি", "হুশারু" এবং জম্বি রেড্ডি"-তে অভিনয় করেছন।
দক্ষা নগারকরের জন্ম ভারতের মহারাষ্ট্রের মুম্বাইয়ে, তার মা একজন রাজপুত এবং বাবা মারাঠা। তিনি পঞ্চগনি, হায়দ্রাবাদ, বেঙ্গালুরু এবং দিল্লি-সহ বিভিন্ন স্থানে বেড়ে উঠেছেন, কারণ তিনি তার মায়ের সাথে থাকতেন যিনি কসমেটিক কোম্পানিতে কাজ করতেন। পূর্বে নগারকর একজন কার্ডিওলজিস্ট হওয়ার ইচ্ছে পূষণ করতেন, তবে পরবর্তীতে তিনি মডেলিং এবং অভিনয়ে ক্যারিয়ার গড়ে তোলেন।
নগারকর ২০১৪ সালে "একে রাও পিকে রাও" চলচ্চিত্রের মাধ্যমে অভিষেক করেন। পরে তিনি তেজা পরিচালিত "হোরা হোরি" (২০১৫) চলচ্চিত্রে অভিনয় করেন। চলচ্চিত্রের শুটিংয়ের কারণে নগারকর তার প্রথম বর্ষের ফাইনাল পরীক্ষায় যোগ দিতে পারেননি এবং ব্যর্থ হন। পরবর্তীকালে তিনি চলচ্চিত্র থেকে বিরতি নেওয়ার সিদ্ধান্ত নেন এবং ব্যবসায় প্রশাসনে স্নাতক সম্পন্ন করেন।
তিন বছর পর নগারকর চলচ্চিত্রে ফিরে আসেন উঠতি বয়সের চলচ্চিত্র "হুশারু" (২০১৮) দিয়ে।
২০২১ সালে তিনি "জম্বি রেড্ডি"-তে গেমিংয়ে আসক্ত এক মেয়ের ভূমিকায় অভিনয় করেছিলেন। "দ্য হিন্দুর" একজন সমালোচক তার অভিনয়কে "সার্থক" বলে অভিহিত করেছেন। ২০২২ সালে নগারকর নাগা চৈতন্যের সাথে "বাঙ্গাররাজু"-তে "এন্থা সাক্কাগুন্ডিরো" গানে উপস্থিত হয়েছিলেন। এছাড়াও তিনি রবি তেজা অভিনীত "রাবনাসুরে" অভিনয়ের জন্য চুক্তিবদ্ধ হয়েছেন।
সোমফোটে আহুনাই

সোমফোটে আহুনাই একজন থাই ধনকুবের। পুনর্নবীকরণযোগ্য শক্তি সংস্থা এনার্জি অ্যাবসলিউট প্রতিষ্ঠার পর থেকে তিনি তার ভাগ্য তৈরি করেছিলেন। তিনি বৈদ্যুতিক গাড়ি (মাইন মোবিলিটি) এবং একটি গিগাফ্যাক্টরিতে ফার্মের সম্প্রসারণের তত্ত্বাবধান করেছেন। তিনি জোসেফ এম. কাটজ গ্র্যাজুয়েট স্কুল অফ বিজনেস থেকে স্নাতক হন এবং নিরাপত্তা ব্যবসায় তার কর্মজীবন শুরু করেন। তিনি মূলত ব্যাংককে থাকেন। তার ফার্মটিকে "এশিয়ার টেসলা" এর সাথে তুলনা করা হয়।
প্রেসিডেন্সি অফ করোমন্ডেল অ্যান্ড বেঙ্গল সেটেলমেন্ট

প্রেসিডেন্সি অফ করোমন্ডেল অ্যান্ড বেঙ্গল সেটেলমেন্ট ছিল ব্রিটিশ ভারতের একটি প্রশাসনিক বিভাগ, যা ইস্ট ইন্ডিয়া কোম্পানি দ্বারা ১৭ জুলাই ১৬৮২ সালে প্রতিষ্ঠিত হয়েছিল।
১৬৫৮ সালে বাংলা ও করোমন্ডেল উপকূলের সমস্ত বসতি ফোর্ট সেন্ট জর্জের অধীনস্থ করা হয়। করোমন্ডেল ও বেঙ্গল সেটেলমেন্টের প্রেসিডেন্সি, যার নাম করমণ্ডল উপকূল ও বঙ্গ, বেঙ্গল এজেন্সি বিলুপ্তির পরে বাংলার প্রশাসনের জন্য কোম্পানি দ্বারা প্রতিষ্ঠিত হয়েছিল।
১৬৯৪ থেকে ১৬৯৮ সালের মধ্যে প্রেসিডেন্সির অঞ্চলগুলোর প্রশাসন মাদ্রাজের (ফোর্ট সেন্ট জর্জের প্রেসিডেন্সি) অধীনস্থ ছিল। তারপর আবার করোমন্ডেল ও বেঙ্গল সেটেলমেন্টের প্রেসিডেন্সির কর্তৃত্ব ১৭০০ সালে বেঙ্গল প্রেসিডেন্সি তৈরি না হওয়া পর্যন্ত পুনঃপ্রতিষ্ঠিত হয়।
সিমরান চৌধুরী

সিমরান চৌধুরী একজন ভারতীয় অভিনেত্রী, যিনি মূলত তেলুগু চলচ্চিত্রে অভিনয় করেন। তিনি মিস অন্ধ্রপ্রদেশ ২০১২, টলিউড মিস হায়দ্রাবাদ ২০১২ এবং ফেমিনা মিস ইন্ডিয়া তেলেঙ্গানা ২০১৭-এর খেতাব জিতেছেন। সিমরান ২০১৪ সালে তেলুগু চলচ্চিত্র "হাম তুম" দিয়ে চলচ্চিত্রে অভিষেক করেন। তিনি একজন প্রশিক্ষিত শাস্ত্রীয় নৃত্যশিল্পী, যোগ অনুশীলনকারী এবং কলেজ পর্যায়ের বাস্কেটবল খেলোয়াড় ছিলেন।
সিমরানের জন্ম ভারতের হায়দ্রাবাদে। তিনি ডিআরএস ইন্টারন্যাশনাল স্কুল, হায়দ্রাবাদ থেকে তার বিদ্যালয়-পাঠ সম্পন্ন করেছেন এবং হায়দ্রাবাদের সেন্ট ফ্রান্সিস কলেজ ফর উইমেন থেকে স্নাতক সম্পন্ন করেছেন।
সিমরান চৌধুরী একজন মডেল হিসাবে তার কর্মজীবন শুরু করেছিলেন এবং অনেক প্রতিযোগিতায় অংশগ্রহণ করেছিলেন। তিনি ২০১২ সালে মিস অন্ধ্র প্রদেশ, টলিউড মিস হায়দ্রাবাদ, ২০১৭ সালে ফেমিনা মিস ইন্ডিয়া তেলেঙ্গানা, মিস ট্যালেন্টেডের খেতাব জিতেছিলেন। তিনি ২০১৪ সালে তেলুগু চলচ্চিত্র "হাম তুম" থেকে তার অভিনয় জীবন শুরু করেন।
রবি ভাবিলাই

রবি ভাবিলাই (আরও বানান রাউই পাউইলাই, , ১৭ অক্টোবর ১৯২৫ - ১৭ মার্চ ২০১৭) একজন থাই জ্যোতির্বিজ্ঞানী, লেখক ও অনুবাদক ছিলেন। তিনি চুলালংকর্ন ইউনিভার্সিটির বিজ্ঞান অনুষদের পদার্থবিদ্যা বিভাগের অধ্যাপক হিসেবে দায়িত্ব পালন করেন এবং জ্যোতির্বিজ্ঞানের পাশাপাশি দর্শন ও ধর্মের উপর লেখার জন্য পরিচিত ছিলেন। তিনি থাইল্যান্ডের রয়্যাল সোসাইটির সভ্য ছিলেন এবং ২০০৬ সালে সাহিত্যে জাতীয় শিল্পী হিসেবে মনোনীত হন। ২০১৮ সালে তিনি একটি গুগল ডুডল দিয়ে সম্মানিত হন।
সমিতা বাঙ্গার্গী

সমিতা বাঙ্গার্গী () একজন ভারতীয় অভিনেত্রী, যিনি "রামজী লন্ডনওয়ালে" (২০০৫), "শাদি কা লাড্ডু" (২০০৪) এবং "ইয়ে কেয়া হো রাহা হ্যায়?" (২০০২)-তে তার অভিনয়ের জন্য সর্বাধিক পরিচিত। 
সমিতা বাঙ্গার্গী ২০০৬ সালের ২৭ জানুয়ারী আশিস চৌধুরীর সঙ্গে বিবাহে আবদ্ধ হয়েছিলেন।
ইয়ারিন্দা বুন্নাগ

ইয়ারিন্দা বুন্নাগ (, জন্ম ৬ নভেম্বর ১৯৮০) একজন থাই স্থপতি, গায়ক ও অভিনেত্রী। তিনি ২০০১ সালে "কে দাই কিড তেং" ( คิดถึง) গান গেয় পরিচিতি পান, যা কর্নেল ইউনিভার্সিটিতে স্থাপত্য অধ্যয়ন করতে যাওয়ার আগে জিএমএম গ্র্যামির অধীনে মুক্তি পায়।
মালবিকা নায়ার

মালবিকা নায়ার () একজন ভারতীয় অভিনেত্রী, যিনি তেলুগু, মালয়ালম এবং তামিল ভাষার চলচ্চিত্রে অভিনয় করেছেন। তার উল্লেখযোগ্য কাজের মধ্যে রয়েছে "ব্ল্যাক বাটারফ্লাই" (২০১৩) এবং "কোকো" (২০১৪)।
মালবিকা নায়ারের জন্ম ভারতের দিল্লিতে। তার পরিবার পরবর্তীতে কেরালায় চলে যায় এবং নতুন দিল্লিতে ফিরে আসার আগে তিনি কোচির ভিটিলায় টক এইচ পাবলিক স্কুলে পড়াশোনা করেন। তিনি হায়দ্রাবাদের বেগমপেটের সেন্ট ফ্রান্সিস কলেজ ফর উইমেন থেকে স্নাতক সম্পন্ন করেছেন।
শ্রেণি (পর্যায় সারণি)

রসায়নে পর্যায় সারণিতে শ্রেণি (গ্রুপ) হল কয়েকটি মৌলের সমষ্টি যা পর্যায় সারণিতে উপর থেকে নীচে অবস্থান করে। বর্তমানে ১৮টি শ্রেণি পর্যায় সারণিতে আছে। এটি পরিবার বা ফ্যামিলি নামেও পরিচিত। একটি শ্রেণিতে অবস্থিত মৌলগুলির ধর্ম একই প্রকৃতির হয়ে থাকে, যেহেতু সর্ববহিঃস্থ কক্ষের ইলেকট্রন সংখ্যা একই থাকে, কিন্তু ইলেকট্রনের কক্ষের সংখ্যা বৃদ্ধি পায়।
এফ-ব্লক মৌলগুলিকে কোনো আলাদা শ্রেণিতে রাখা হয়নি। কোনো কোনো মত অনুযায়ী, উহাদের প্রত্যেকেই তৃতীয় শ্রেণির অন্তর্গত আবার মতান্তরে উহারা কোনো শ্রেণিরই অংশ নয়।
আন্তর্জাতিক বিশুদ্ধ ও ফলিত রসায়ন সংস্থা কর্তৃক এটি প্রচলিত। ১৯৯০ সালে দীর্ঘ পর্যায় সারণির ব্যবহার সূচিত হলে এই পদ্ধতি গৃহীত হয়। এতে ১ থেকে ১৮ পর্যন্ত শ্রেণি রয়েছে। নিম্নলিখিত পুরোনো দুটি পদ্ধতিতে মৌলের অবস্থানগত পার্থক্য ও মতের ঐক্য না হবার জন্য, এই পদ্ধতি চালু হয় ও সর্বত্র গৃহীত হয়।
কেমিক্যাল অ্যাবস্ট্রাক্টস সার্ভিস কর্তৃক এটি প্রচলিত হয়। মূলত যুক্তরাষ্ট্রে এটি প্রচলিত ছিল। এতে রোমান সংখ্যা দ্বারা শ্রেণি চিহ্নিত করা হত ও প্রতিটি শ্রেণিতে ২টি করে উপশ্রেণি (A ও B) ছিল। মূল গ্রুপ মৌলগুলি A-তে এবং B-তে সন্ধিগত মৌলগুলি থাকত। কোনো মৌলের সর্বোচ্চ জারণ সংখ্যাটিই ঐ মৌলের শ্রেণির সংখ্যা নির্দিষ্ট করত। যেমন, ক্যালসিয়ামের সর্ববহিঃস্থ কক্ষে ২ টি ইলেকট্রন আছে, তাই জারণ সংখ্যা +২, ২নং শ্রেণিতে তাই ক্যালসিয়াম থাকবে।
আন্তর্জাতিক বিশুদ্ধ ও ফলিত রসায়ন সংস্থা কর্তৃক এটি পূর্বে প্রচলিত হয়েছিল। এটি মূলত ইউরোপে প্রচলিত ছিল। এতে রোমান সংখ্যা দ্বারা শ্রেণি চিহ্নিত করা হত ও প্রতিটি শ্রেণিতে ২টি করে উপশ্রেণি (A ও B) ছিল। বামদিকে A ও ডানদিকে B থাকে।
দ্য বিস্ট ইন দ্য কেভ

"দ্য বিস্ট ইন দ্য কেভ" (ইংরেজি: "The Beast in the Cave") হল মার্কিন ভৌতিক কথাসাহিত্যকার এইচ. পি. লাভক্র্যাফটের লেখা একটি ছোটোগল্প। গল্পটির প্রথম খসড়া লেখা হয়েছিল ১৯০৪ সালের বসন্তে, চূড়ান্ত খসড়াটি প্রস্তুত করা হয় ১৯০৫ সালের এপ্রিল মাসে। সেই সময় লাভক্র্যাফটের বয়স ছিল মাত্র চোদ্দো। অপেশাদার সাংবাদিকতার প্রকাশনা "দ্য ভ্যাগরেন্ট"-এর জুন ১৯১৮ সংখ্যায় গল্পটি প্রথম প্রকাশিত হয়। উল্লেখ্য, এই পত্রিকাটি ছিল বর্তমান কালের সুসম্পাদিত ফ্যানজাইনগুলির সমতুল একটি পত্রিকা। এই আখ্যানটিকে লাভক্র্যাফটের শৈশবের রচনার একটি উদাহরণ হিসেবে গণ্য করা হয় এবং তাঁর রচনার অনুরূপ সংকলনগুলিতেই অন্তর্ভুক্ত করা হয়।
১৯৩০-এর দশকে লাভক্র্যাফট কখনও কখনও টাইপ করা প্রতিলিপির একটি কপি নিজের প্রতিশ্রুতিমান অল্পবয়সী পত্রলেখকদের পাঠাতেন, তাদের বয়সে তিনি কী লিখেছিলেন এবং পুনর্লিখনের প্রথম অনুশীলনের উদাহরণ হিসেবে। এইভাবে তাদের কল্পনাশক্তিকে বিচার করতেন তিনি।
বিস্তীর্ণ ম্যামোথ কেভে ঘুরতে ঘুরতে গাইডের থেকে বিচ্ছিন্ন হয়ে পথ হারান এক ব্যক্তি। তাঁর টর্চের ব্যাটারি ফুরিয়ে যায়। ঘন অন্ধকারে তিনি পথ খুঁজে পাওয়ার আশা ছেড়ে দিয়েছিলেন, এমন সময় শুনতে পান অদ্ভুত অমানুষিক পদধ্বনি তাঁর দিকে এগিয়ে আসছে। সেটিকে কোনও পথ-হারানো পাহাড়ি সিংহ বা ওই জাতীয় জন্তু ভেবে তিনি একটি পাথর তুলে নিয়ে যে দিক থেকে শব্দটি আসছিল সেই দিকে ছুঁড়ে মারেন। পাথরটি জন্তুটির গায়ে গিয়ে লাগে এবং সে মাটিতে লুটিয়ে পড়ে। গাইড সেই ব্যক্তিকে খুঁজে পায়। দু’জনে মিলে গাইডের টর্চের সাহায্যে পড়ে যাওয়া জন্তুটাকে পরীক্ষা করে দেখে। তারা তার মুখের দিকে তাকানোর সময় সেটিও শেষ নিঃশ্বাস ত্যাগ করে। তারা দেখে যে সে আসলে জন্তু নয়, বহু বছর আগে গুহায় পথ হারানো একটি বিবর্ণ বিশীর্ণ একটি মানুষ।
দুপুর ঠাকুরপো

দুপুর ঠাকুরপো হলো এসভিএফ দ্বারা নির্মিত হইচই-এ সম্প্রচারিত একটি ভারতীয় বাংলা ওয়েব ধারাবাহিক। ধারাবাহিকটির গল্প গড়ে উঠেছে ঠাকুরপো এবং বৌদিদের নিয়ে। মৌসুম ১-এর পরিচালক দেবলয় ভট্টাচার্য ধারাবাহিকটির শিরোনাম আসলে কী বোঝায়, সে সম্পর্কে বিশদ বর্ণনা করেছেন। মৌসুম ১-এ উমা বৌদির ভূমিকায় অভিনয় করেছিলেন বাঙালি অভিনেত্রী স্বস্তিকা মুখোপাধ্যায়। মৌসুম ২-এ ভোজপুরি অভিনেত্রী মোনালিসা ঝুমা বৌদির মুখ্য ভূমিকায় অভিনয় করেন এবং বাংলা ওয়েব ধারাবাহিকে তার অভিষেক ঘটে। মৌসুম ৩-এ বলিউড অভিনেত্রী ফ্লোরা সাইনি ফুলওয়া বৌদির ভূমিকায় অভিনয় করেন এবং বাংলা ওয়েব ধারাবাহিকে তিনিও অভিষেক করেন।
"দুপুর ঠাকুরপো"<nowiki>'</nowiki>র প্রথম মৌসুমটি ১০টি পর্ব নিয়ে ২০১৭ সালের পহেলা অক্টোবরে মুক্তি পায়। প্রথম মৌসুমে জীবন বাবুর হোস্টেলে ভাড়াটে হিসেবে ছয়জন ব্যাচেলর থাকে। জীবন বাবু অল্পবয়সী এক মেয়েকে বিয়ে করেন এবং ব্যাচেলররা তাদের নতুন বৌদি উমাকে নিয়ে ব্যস্ত হয়ে পড়ে। উমা বৌদির ভূমিকায় অভিনয় করেছেন স্বস্তিকা মুখোপাধ্যায়।
"দুপুর ঠাকুরপো"<nowiki>'</nowiki>র দ্বিতীয় মৌসুমটি ২০১৮ সালের ২৬ মে নতুন ৫টি পর্ব নিয়ে মুক্তি পায়। মৌসুম ২ পরিচালনা করেছিলেন অয়ন চক্রবর্তী। এই মৌসুমে মুখ্য ভূমিকার নাম বদল করা হয় এবং উমা বৌদির পরিবর্তে ঝুমা বৌদি রাখা হয়। ঝুমা বৌদি চরিত্রে অভিনয় করেছেন ভোজপুরি অভিনেত্রী মোনালিসা।
"দুপুর ঠাকুরপো"<nowiki>'</nowiki>র তৃতীয় মৌসুম ২০১৯ সালের ২৫ অক্টোবর একেবারে নতুন ৫টি পর্ব নিয়ে মুক্তি পায়। নতুন মৌসু্মে ফুলওয়া বৌদির ভূমিকায় অভিনয় করেছেন বলিউড অভিনেত্রী ফ্লোরা সাইনি, এবং এরই মাধ্যমে তিনি বাংলা ওয়েব ধারাবাহিকে অভিষেক করেন।
১৯৫০-এর দশক

১৯৫০ (গ্রেগরিয়ান ক্যালেন্ডার) হল একটি দশক যা ১৯৫০ থেকে ১৯৫৯ পর্যন্ত বিস্তৃত ১০ বছর। এই সময়কালটি আন্তর্জাতিক দৃষ্টিকোণ থেকে ১৯৫০-এর দশক হিবেসে বর্ণিত হয়ে থাকে।
১৯৫০-এর দশক স্নায়ুযুদ্ধের জন্য একটি গুরুত্বপূর্ণ ও ঘটনা বহুল সময়কাল। শহরের আশেপাশে গড়ে উঠেছে শহরতলির মতো আবাসন গৃহ। কিন্তু এই সময়ে রাজনৈতিক ও সাংস্কৃতিকভাবে রক্ষণশীলতার জন্যমানবাধিকার কিছু দাবী উপেক্ষিত হয়েছিল।এই রক্ষণশীল প্রবণতার প্রতিক্রিয়া হিসাবে, প্রতিবিপ্লবী-সংস্কৃতি হিসাবে যুব সংস্কৃতির জন্ম হয়েছিল, যা ১৯৬০-এর দশকে উল্টো-সংস্কৃতির বিস্ফোরক বৃদ্ধির দিকে পরিচালিত করে।
এছাড়াও, কোরিয়ান যুদ্ধের পরে পূর্ব-পশ্চিম ব্লকের উত্তেজনার কারণে, একটি সামরিক অস্ত্র প্রতিযোগিতা, একটি মহাকাশ গবেষণা প্রতিযোগিতা বেড়ে গিয়েছিল। এই উত্তেজনা রাজনৈতিক সংশোধনবাদের দিকে পরিচালিত করে সোভিয়েত ইউনিয়নকে।
অপারেশন গঙ্গা

অপারেশন গঙ্গা হল মানবিক সহায়তা প্রদানের জন্য এবং ২০২২ সালের ইউক্রেনে রাশিয়ার আক্রমণের মধ্যে ইউক্রেন থেকে ভারতীয় নাগরিকদের সরিয়ে নেওয়ার জন্য ভারত সরকারের একটি চলমান অপারেশন। এর মধ্যে যারা রোমানিয়া, হাঙ্গেরি, পোল্যান্ড, মলদোভা, স্লোভাকিয়ার প্রতিবেশী দেশগুলি অতিক্রম করেছে তাদের সহায়তা জড়িত৷ 
ভারতীয় বিমান বাহিনীকে ১ মার্চ ২০২২-এ অপারেশনে আনা হয়।
মাফিয়া কুইন্স অফ মুম্বই

মাফিয়া কুইন্স অফ মুম্বই: স্টোরিজ অফ উইমেন ফ্রম দ্যা গ্যাংল্যান্ডস ("মুম্বইয়ের মাফিয়া রানী: গ্যাংভূমি থেকে মহিলাদের গল্প") হল ২০১১ সালে প্রকাশিত অ-কল্পকাহিনি অপরাধধরমী উপন্যাস যা প্রতিবেদক জেন বোর্হেসের মূল গবেষণা হতে হুসাইন জাইদি লিখেন। এটি মুম্বইতে অপরাধমূলক কর্মকাণ্ডে জড়িত ১৩ জন মহিলার সত্য গল্প বর্ণনা করে। অডিবলের জন্য বইটির অডিও সংস্করণে রাজকুমার রাও, রাধিকা আপ্তে এবং কল্কি কোয়েচলিন তাদের কণ্ঠ দিয়েছেন।
বইয়ের একটি অধ্যায়ের উপর ভিত্তি করে সঞ্জয় লীলা বনসালি গাঙ্গুবাই কাঠিয়াওয়াড়ি নামে একটি চলচ্চিত্রটি নির্মাণ করেন। এটি হিন্দি ভাষায় নির্মিত জীবনী-অপরাধধর্মী চলচ্চিত্র। চলচ্চিত্রটি ২০২২ সালে মুক্তি পায়।
মিথিলিন মূলক

জৈব রসায়নে, একটি মিথিলিন মূলক হল একটি অণুর যেকোনো অংশ যা একটি কার্বন পরমাণুর সাথে আবদ্ধ দুটি হাইড্রোজেন পরমাণু নিয়ে গঠিত, যা দুটি একক বন্ধন দ্বারা অণুর অবশিষ্টাংশের সাথে সংযুক্ত থাকে। গ্রুপটিকে CH < হিসাবে উপস্থাপন করা যেতে পারে, যেখানে ' < ' দুটি বন্ধনকে বোঝায়।এটিকে সমানভাবে −CH − হিসাবে উপস্থাপন করা যেতে পারে।
এটি এমন একটি পরিস্থিতির বিপরীতে দাঁড়িয়েছে যেখানে কার্বন পরমাণু একটি দ্বিবন্ধন দ্বারা বাকি অণুর সাথে আবদ্ধ থাকে, যাকে বিশেষভাবে একটি মিথাইলিডিন গ্রুপ বলা হয়, যা CH = প্রতিনিধিত্ব করে। পূর্বে মিথিলিন নামটি উভয় আইসোমারের জন্য ব্যবহৃত হত।" মিথিলিন ব্রিজ " নামটি একক-বন্ডেড আইসোমারের জন্য ব্যবহার করা যেতে পারে, জোরালোভাবে মিথাইলাইডিন বাদ দিতে।পার্থক্য প্রায়ই গুরুত্বপূর্ণ, কারণ ডবল বন্ড রাসায়নিকভাবে দুটি একক বন্ধন থেকে আলাদা।
মিথিলিন মূলককে CH র্যাডিকাল থেকে আলাদা করা উচিত, যা নিজেই একটি অণু, যাকে বলা হয় মিথাইলিডিন বা কার্বেন । এটিকে আগে মিথিলিনও বলা হত।
মারাভার

মারাভার (মারাভান এবং মারাভা নামেও জানা যায়) হল তামিলনাড়ু রাজ্যের একটি তামিল সম্প্রদায়। এই জনগোষ্ঠী আসলে থেভার গোষ্ঠীর তিনটি শাখার মধ্যে একটি। মারাভার সম্প্রদায়ের সদস্যরা অনেক সময়েই সম্মানসূচক "থেভার" উপাধি ব্যবহার করে। এদের মধ্যে বিখ্যাত ব্যক্তি ছিলেন পাসুম্পন মুথুরামালিঙ্গা থেভার। মারাভার সম্প্রদায়ের একজন পলিগার (দক্ষিণ ভারতের আঞ্চলিক প্রশাসনিক কর্তার একটি উপাধি) পুলিথেভান ছিলেন ভারতের প্রথম স্বাধীনতা সংগ্রামী। মারাভাররা তামিলনাড়ুতে, জেলার উপর নির্ভর করে, একটি অন্যান্য অনগ্রসর শ্রেণী বা বিমুক্ত জাতি (যে উপজাতিগুলি মূলত ১৮৭১ সালের অপরাধী উপজাতি আইনের অধীনে অপরাধী উপজাতি হিসাবে তালিকাভুক্ত ছিল) হিসাবে শ্রেণীবদ্ধ।
পূর্ববর্তী রামনাদ তালুকের সেতুপতি শাসকরা এই সম্প্রদায়ের ছিলেন। মধ্যযুগীয় সময় থেকেই কাল্লার জাতির সঙ্গে মারাভার সম্প্রদায়েরও চোর এবং ডাকাত হিসেবে কুখ্যাতি ছিল।
"মারাভার" শব্দের বিভিন্ন প্রস্তাবিত ব্যুৎপত্তি রয়েছে; এটি একটি তামিল শব্দ "মারম" থেকে আসতে পারে, যার অর্থ "অনৈতিকতা" এবং "খুন" এর মতো জিনিস। অথবা এর একটি অর্থ "সাহসী"ও হতে পারে।
মারাভাররা শূদ্র হিসাবে বিবেচিত হত এবং তাদের হিন্দু মন্দিরে উপাসনা করতে কোন বাধা ছিলনা। পামেলা জি প্রাইসের বক্তব্য অনুযায়ী, মারাভার জনগোষ্ঠী যোদ্ধা ছিল এবং কিছু কিছু ক্ষেত্রে জমিদারও ছিলে। ব্রিটিশ ঔপনিবেশিক আমলে, জমিদারি মোকদ্দমা ও মামলা নিয়ে কাজ করা আইনি আধিকারিকেরা কখনও কখনও মারাভারদের ক্ষত্রিয় হিসাবে লিপিবদ্ধ করতেন। কিন্তু বেশিরভাগ সময়েই তাদের শূদ্র হিসাবে বিবেচনা করে শ্রেণীবদ্ধ করা হত। তামিলনাড়ুতে তামিল বংশোদ্ভূত একমাত্র শাসক জাতি ছিল মারাভার। সিংগামপট্টি, উরকাডু, নেরকাট্টানসেভাল, থালাভানকোট্টাই-এর মতো অঞ্চলগুলি মারাভার বর্ণের সদস্যদের দ্বারা শাসিত হত। মাঝে মাঝে সেতুপতিদের প্রতি অভিযোগ থাকত যে তারা আচারগতভাবে বিশুদ্ধ নয়, তাদের এই অভিযোগের জবাব দিতে হত।
তামিলাহাম গঠনের সময়, মারাভারদের সামাজিকভাবে বহিষ্কৃত উপজাতি হিসেবে বা ঐতিহ্যগতভাবে শূদ্র শ্রেণিতে সর্বনিম্ন প্রবেশকারী হিসেবে বিবেচনা করা হয়েছিল। আজও মারাভার গোষ্ঠীকে একটি চোর উপজাতি হিসাবেই দেখা হয় এবং তিরুনেলবেলি অঞ্চলে তারা একটি বহিষ্কৃত গোষ্ঠী।
মাদুরাই, ডিন্ডিগুল এবং থেনি জেলার মারাভার সম্প্রদায়ের সমস্ত উপ-সম্প্রদায়ের জন্য সর্বাধিক অনগ্রসর শ্রেণির মর্যাদা (বিমুক্ত) চেয়ে একটি আবেদন মাদ্রাজ হাইকোর্টের বেঞ্চ দ্বারা খারিজ করা হয়েছিল যখন আবেদনকারী নিজেই এটি প্রত্যাহার করার সিদ্ধান্ত নেয়।
যজ্ঞ (অবতার)

যজ্ঞ (, , ) বা যজ্ঞেশ্বর  (, , ) হলেন হিন্দু ধর্মগ্রন্থে যেমন: ভাগবত পুরাণে উল্লেখিত হিন্দু দেবতা বিষ্ণুর অবতার। যজ্ঞেশ্বর বিষ্ণু হলেন হিন্দু যজ্ঞে আহুতি প্রদান, যজ্ঞের নিয়ম এবং যজ্ঞের সম্পাদনপর মূর্ত প্রতীক।
তিনি স্বয়ম্ভুব মনুর যুগের স্বয়ম্ভুব মন্বন্তরের ইন্দ্রও ছিলেন। তার পিতার নাম রুচি এবং মাতার নাম আকুতি।
ভাগবত পুরাণ, দেবীভাগবত পুরাণ, ও গরুড় পুরাণ যজ্ঞ বা শ্যাবভুবকে বিষ্ণু বা আদি-নারায়ণের অবতার হিসাবে তালিকাভুক্ত করে। যজ্ঞকে ১৪টি প্রধান মন্বন্তর-অবতারগুলির মধ্যে একটি হিসাবে শ্রেণীবদ্ধ করা হয় (মন্বন্তরের অনুরূপ অবতার, যিনি বৈভব-অবতার নামে পরিচিত, ইন্দ্র ও অন্যান্য দেবতাদের মহাজাগতিক আদেশের নীতিগুলি বজায় রাখতে সমর্থন করেন)। যজ্ঞকে বিষ্ণুর কল্প-অবতার (কল্প নামক যুগের সাথে সম্পর্কিত অবতার) হিসাবেও শ্রেণীবদ্ধ করা হয়েছে।
যজ্ঞ হলেন প্রজাপতি রুচি ও আকুতির পুত্র, স্বয়ম্ভুব মনুর কন্যা - প্রথম মনু (মানবজাতির পূর্বপুরুষ)। স্বয়ম্ভুব মনুর (স্বয়ম্ভুব মন্বন্তর) সময়কালে, স্বর্গের রাজা এবং দেবতাদের রাজার পদে কোনো যোগ্য ইন্দ্র ছিল না। সুতরাং, বিষ্ণু যজ্ঞরূপে অবতীর্ণ হন এবং ইন্দ্রের পদে অধিষ্ঠিত হন।
বিষ্ণু পুরাণ বলে যে যজ্ঞের দক্ষিণা (দান) নামে যমজ বোন ছিল। পরে, যজ্ঞ শ্রীকে (ঋষি ভৃগুর কন্যা) বিয়ে করেন এবং তার বারোটি পুত্র ছিল। এই বারোজন দেব (দেবতাদের) সম্মিলিতভাবে যম বলা হয়।
ভাগবত পুরাণ যজ্ঞকে বিষ্ণুর সাথে এবং শ্রীকে দেবী লক্ষ্মীর সাথে চিহ্নিত করে, ভাগ্যের দেবী এবং বিষ্ণুর সহধর্মিণী। যজ্ঞের জন্মের পর তিনি তাঁর পিতামহ স্বয়ম্ভুব মনুর বাড়িতে থাকতেন। যজ্ঞ ও দক্ষিণার পুত্রদের নাম রাখা হয়েছে তোষা, প্রতোষ, সন্তোষ, ভাদ্র, শন্তি, ইদাস্পতি, ইধমা, কবি, বিভু, স্বাহ্না, সুদেব ও রোচনা। তাদের সম্মিলিতভাবে তুষিত দেবতা বলা হয়। পরে যজ্ঞের ইন্দ্র হওয়ার বর্ণনা দেওয়া হয়েছে। গরুড় পুরাণ বলে যে তিনি অনেক যজ্ঞ করেছিলেন।
বিষ্ণু পুরাণ থেকে অন্য গল্পে বলা হয়েছে যে দক্ষের যজ্ঞ ধ্বংসের সময়, যজ্ঞ, যজ্ঞের অধিপতি, হরিণের মতো পালিয়ে যাচ্ছিলেন। শিবের উগ্র অবতার বীরভদ্র যজ্ঞের মাথা ছিন্ন করেছিলেন। হরিবংশ ও লিঙ্গ পুরাণের পরবর্তী বিবরণগুলি এটিকে নক্ষত্রমণ্ডলের (নক্ষত্র) মৃগশিরা (হরিণের মাথাওয়ালা) উৎপত্তির সাথে সম্পর্কিত করে। সৃষ্টিকর্তা ব্রহ্মা হরিণ-মস্তক যজ্ঞকে মৃগশিরা নামে গ্রহমণ্ডলে উন্নীত করেছিলেন।
বেদের মতই বিষ্ণুকে যজ্ঞের ("বলি") সমতুল্য করা হয়েছে। বেদের ভাষ্যকার - সায়ণ বিষ্ণুকে যজ্ঞের অধিপতি বা নিজেকে বলিদানকারী হিসাবে বর্ণনা করেছেন। এমনকি ভগবদ্গীতা বিষ্ণুকে যজ্ঞের (বলিদান) সাথে যুক্ত করে। যজ্ঞ করা বিষ্ণুকে খুশি করার সমতুল্য বলে মনে করা হয়। বিষ্ণু সহস্রনাম স্তোত্রে (বিষ্ণুর সহস্র নাম) যজ্ঞকে বিষ্ণুর নাম হিসেবেও উল্লেখ করা হয়েছে।
পারভীন হাসান

পারভীন হাসান বাংলাদেশের একজন শিক্ষাবিদ এবং অধিকার কর্মী। তিনি ট্রান্সপারেন্সি ইন্টারন্যাশনাল বাংলাদেশের চেয়ারপার্সন। তিনি কেন্দ্রীয় মহিলা বিশ্ববিদ্যালয়ের উপাচার্য।
পারভীন হাসান ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর সম্পন্ন করেন। তিনি ১৯৮৪ সালে হার্ভার্ড বিশ্ববিদ্যালয় থেকে আঞ্চলিক অধ্যয়নে দ্বিতীয় স্নাতকোত্তর এবং ইসলামি স্থাপত্যে পিএইচডি করেন।
তিনি ২০২৪ সালে বেগম রোকেয়া পদক পেয়েছেন।
আস্তে লেডিস

আস্তে লেডিস একটি ভারতীয় বাংলা ওয়েব ধারাবাহিক, যেটি ২০১৯-এর ১৪ মার্চ থেকে ওটিটি প্ল্যাটফর্ম হইচই-এ সম্প্রচারিত হচ্ছে। হইচই "স্যালন ডি প্যারিস" নামে ওয়েব ধারাবাহিকটির ডাবড সংস্করণও মুক্তি দিয়েছে। ধারাবাহিকটির কেন্দ্রীয় চরিত্রে অভিনয় করেছেন সন্দীপ্তা সেন, সায়নী ঘোষ এবং ইন্দ্রাশীষ রায়।
আস্তে লেডিসের গল্পটি তিনজন মহিলা যথা মেঘা, তানি এবং লিমার জীবনকে ঘিরে আবর্তিত হয়, যাদের জীবনযাপন স্যালন ডি প্যারিস নামক তাদের সৌন্দর্য এবং স্টাইলিং পার্লারের উপর নির্ভরশীল। মেঘা একজন প্রাক্তন স্কুল শিক্ষক এবং তার স্বামী তার স্বপ্নকে গুরুত্ব দেয় না। তানি একজন যোদ্ধা - আক্ষরিক ভাবে এবং রূপকভাবে। এবং লিমা তারুণ্যের শক্তি এবং নিরীহ। একসাথে, তারা পার্লার চালায়, এবং তাদের কাছে এর চেয়ে গুরুত্বপূর্ণ আর কিছুই নেই। কিন্তু হঠাৎ করে তারা কিছু আর্থিক সমস্যার মুখোমুখি হয় যা তাদের অকল্পনীয় কিছু করতে বাধ্য করে - একটি গহনা চুরি!
ধারাবাহিকটি ২০১৯ সালের ১৪ মার্চ থেকে ৯টি পর্ব নিয়ে স্ট্রিমিং শুরু হয়েছিল।
মৌচাক (ওয়েব ধারাবাহিক)

মৌচাক হল ওটিটি প্ল্যাটফর্ম হইচই-এর একটি বাংলা ওয়েব ধারাবাহিক। এটি একটি তিক্ত হাস্যরসাত্মক ধারাবাহিক, যেটি পরিচালনা করেছেন সায়ন্তন ঘোষাল এবং প্রযোজনা করেছে মিসিং স্ক্রু প্রোডাকশনস। ধারাবাহিকটিতে অভিনয় করেছেন মনামী ঘোষ, কাঞ্চন মল্লিক, সৌরভ চ্যাটার্জি, প্রমুখ।
"মৌচাক"-এর কাহিনী গড়ে উঠেছে একটি দূর্ভাগা রাত, ১.৫ কোটি টাকা সমমূল্যের একটি লটারির টিকিট এবং কয়েকটি উদ্ভট চরিত্র নিয়ে। স্বাধীনমতো নিজের জীবন যাপন করতে মৌ বৌদির কাছে একমাত্র সুযোগ ছিল লটারির টিকিটটি।
২০২১-এর ৪ জুন হইচই ধারাবাহিকটির অফিসিয়াল ট্রেলার প্রকাশ করে। একই বছরের ১৮ জুন থেকে হইচই ৭টি পর্ব নিয়ে প্রথম মৌসুমের সম্প্রচার শুরু করে।
জুভেনাইল জাস্টিস

জুভেনাইল জাস্টিস (; আক্ষরিক অর্থ: "কিশোর রায়") একটি ২০২২ দক্ষিণ কোরিয়ান স্ট্রিমিং টেলিভিশন ধারাবাহিক। হং জং-চ্যান পরিচালিত, এতে অভিনয় করেছেন কিম হাই-সু, কিম মু-ইওল এবং লি সুং-মিন। ধারাবাহিকটি, যেটি গল্প বলে একজন বিচারক, যিনি কিশোরদের প্রতি তার অপছন্দের জন্য পরিচিত, একটি কিশোর আদালতের বিচারক হিসাবে নিযুক্ত হন, ২৫ ফেব্রুয়ারি, ২০২২-এ নেটফ্লিক্স- এ প্রকাশিত হয়েছিল।
"জুভেনাইল জাস্টিস" শিম ইউন-সিওকের গল্প অনুসরণ করে, একজন ঠাণ্ডা এবং দূরবর্তী ব্যক্তিত্বের একজন অভিজাত বিচারক, যিনি কিশোরদের প্রতি তার অপছন্দের জন্য পরিচিত, কারণ তিনি ইওনহওয়া জেলার একটি কিশোর আদালতের একজন নবনিযুক্ত বিচারক হন। সেখানে, তিনি প্রথা ভঙ্গ করেন এবং অপরাধীদের শাস্তি দেওয়ার নিজস্ব উপায় পরিচালনা করেন। তাকে বিচার এবং শাস্তির প্রতি দৃঢ় বিশ্বাসের সাথে অপ্রাপ্তবয়স্ক অপরাধীদের প্রতি তার ঘৃণার সাথে মোকাবিলা করতে হবে এবং ভারসাম্য বজায় রাখতে হবে কারণ তিনি প্রাপ্তবয়স্ক হওয়ার প্রকৃত অর্থ কী তা আবিষ্কার করার সময় জটিল মামলাগুলি মোকাবেলা করেন।
কোর্ট-রুম নাটকটি একটি বার্তা পাঠায় যে কীভাবে সমাজও কিশোরদের কাজের জন্য দায়ী।
২০২০ সালের নভেম্বরে নেটফ্লিক্স মূল ধারাবাহিক "জুভেনাইল জাস্টিস" তৈরির বিষয়টি নিশ্চিত করেছে। এটাও নিশ্চিত করা হয়েছে যে হং জং-চ্যান ধারাবাহিকটি পরিচালনা করবেন কিম হাই-সুর সাথে, একজন নবনিযুক্ত বিচারক চরিত্রে সিম ইউন-সিওক অভিনয় করবেন। ধারাবাহিকটি কিশোর আইন এবং কিশোর আদালতের বিচারকদের দৈনন্দিন জীবন এবং উদ্বেগের বিষয়গুলিকে ঘিরে আবর্তিত হবে।
২০২০ সালের ডিসেম্বরে কিম মু-ইওল এবং লি সুং- মিনকে প্রধান অভিনয়কারী হিসাবে নিশ্চিত করা হয়েছিল।
৪ মে, রিপোর্ট করা হয়েছিল যে কিম হাই-সু নেটফ্লিক্সের সিরিজ "জুভেনাইল জাস্টিস" -এর শুটিং করছেন।
২৭ ফেব্রুয়ারিতে শেষ হওয়া সপ্তাহের হিসাবে, "জুভেনাইল জাস্টিস" ১৭.৪১ মিলিয়ন ঘন্টার দেখার সাথে গ্লোবাল টপ ১০ সাপ্তাহিক সবচেয়ে বেশি দেখা টেলিভিশন শোগুলির তালিকায় (ইংরেজি নয়) তৃতীয় স্থানে রয়েছে।
রেডি স্টেডি কাট-এর জোনাথন উইলসন টিভি সিরিজটিকে ৫-এর মধ্যে ৩ স্টার দিয়ে গ্রেড করেছেন এবং কিম হাই-সু- এর অভিনয়ের প্রশংসা করেছেন কিন্তু চিত্রনাট্যের সমালোচনা করেছেন। উইলসন লিখেছেন, "কিম হাই-সু এখানে একটি অসাধারণ পারফরম্যান্স প্রদান করে যা লেখা সবসময় সমর্থন করে না।" তিনি নায়কের লেখায় দৃষ্টিভঙ্গির স্বচ্ছতার অভাবের জন্য সিরিজটির সমালোচনা করেছিলেন, "আমি এই বিশ্বাসে সম্মতি হই না যে সমস্ত টিভি শোতে একজন "পছন্দযোগ্য" নায়কের প্রয়োজন, তবে বেশিরভাগেরই একটি পরিষ্কার দৃষ্টিভঙ্গি প্রয়োজন।" উপসংহারে উইলসন মতামত দিয়েছিলেন, " "জুভেনাইল জাস্টিস", যুবক অপরাধীদের মত যাদের বিভিন্ন ভয়ঙ্কর অপরাধের ঘটনা এটি বর্ণনা করে, কখনই তার সম্পূর্ণ সম্ভাবনা উপলব্ধি করে না।"
ওম বিড়লা

ওম বিড়লা (জন্ম: ২৩ নভেম্বর ১৯৬২) হলেন একজন ভারতীয় রাজনীতিবিদ যিনি লোকসভার ১৭তম এবং বর্তমান স্পিকার। তিনি রাজস্থানের কোটা-বুন্দি নির্বাচনী এলাকার সংসদ সদস্য হিসেবে দায়িত্ব পালন করেছেন। সংসদের আগে তিনি তিনবার রাজস্থান বিধানসভায় নির্বাচিত হয়েছিলেন। তিনি ভারতীয় জনতা পার্টির সদস্য।
তিনি ২৩ নভেম্বর ১৯৬২ সালে একটি মাড়োয়ারি মহেশ্বরী পরিবারে, প্রয়াত শ্রীকৃষ্ণ বিড়লা এবং প্রয়াত শকুন্তলা দেবীর সংসারে জন্মগ্রহণ করেন। তিনি সরকারী কমার্স কলেজ, কোটা এবং মহর্ষি দয়ানন্দ সরস্বতী বিশ্ববিদ্যালয়, আজমের থেকে বাণিজ্যে স্নাতকোত্তর সম্পন্ন করেন। তিনি ডাঃ অমিতা বিড়লা (এমএস)-এর সাথে বিবাহবন্ধনে আবদ্ধ হন, তাদের আকাংক্ষা ও অঞ্জলি নামে দুই কন্যা রয়েছে।
ওম বিড়লা ২০০৩ সালে কোটা দক্ষিণ থেকে প্রতিদ্বন্দ্বিতা করে তার প্রথম বিধানসভা নির্বাচনে জয়ী হন। তিনি ১০,১০১ ভোটের ব্যবধানে কংগ্রেসের শান্তি ধারিওয়ালকে পরাজিত করেন।  পরবর্তী বিধানসভা নির্বাচনে, তিনি ২০০৮ সালে কংগ্রেস থেকে তার নিকটতম প্রার্থী রাম কিষাণ ভার্মার কাছে ২৪,৩০০ ভোটের আরামদায়ক ব্যবধানে তার আসন রক্ষা করেছিলেন। সংসদ সদস্য হওয়ার আগে, ২০১৩ সালে তিনি তার তৃতীয় বিধানসভা নির্বাচনে পঙ্কজ মেহতার (কংগ্রেস) বিরুদ্ধে ৫০,০০০ ভোটের ব্যবধানে জয়লাভ করেন। ২০০৩-০৮ সালে তার মেয়াদে তিনি রাজস্থান সরকারের সংসদীয় সচিব (প্রতিমন্ত্রী পদমর্যাদা) ছিলেন।[উদ্ধৃতি প্রয়োজন]
কোটা আসনের বিজেপি প্রার্থী হিসেবে ওম বিড়লা ষোড়শ এবং সপ্তদশ লোকসভায় নির্বাচিত হন।
১৬তম লোকসভায়, তিনি সামাজিক ন্যায়বিচার ও ক্ষমতায়ন মন্ত্রকের জন্য শক্তি ও পরামর্শক কমিটির স্থায়ী কমিটির সদস্য ছিলেন।[উদ্ধৃতি প্রয়োজন]
লোকসভার স্পিকার পদের জন্য কোটা-বুন্দির সাংসদ ওম বিড়লার নির্বাচন ট্রেজারি বেঞ্চের সাংসদ সহ অনেককে অবাক করেছে।[উদ্ধৃতি প্রয়োজন]
১৯ জুন ২০১৯-এ ওম বিড়লা সপ্তদশ লোকসভার স্পিকার নির্বাচিত হন, ভারতীয় জনতা পার্টির প্রধানমন্ত্রী মোদির দ্বারা নির্বাচনের প্রস্তাবের পর।  কংগ্রেস এবং দ্রাবিড় মুনেত্র কড়গম দলগুলিও বিড়লার জন্য নোটিশ প্রেরণ করে এবং তাকে নিম্নকক্ষের প্রিসাইডিং অফিসার হিসাবে নিরপেক্ষ হওয়ার আহ্বান জানায়।  ভারতীয় প্রজাতন্ত্রের সংসদীয় সম্মেলনে লোকসভার ডেপুটি স্পিকার বিরোধী বেঞ্চ থেকে আসে। ২০২১ সালের মার্চ পর্যন্ত, প্রজাতন্ত্রের ইতিহাসে অনন্যভাবে লোকসভার ডেপুটি স্পীকারের আসনটি দুই বছরের কাছাকাছি ধরে খালি আছে।
|-
গুয়াইয়াকিল

গুয়াইয়াকিল, আনুষ্ঠানিকভাবে সান্তিয়াগো ডি গুয়াইয়াকিল, ইকুয়েডরের বৃহত্তম শহর ও দেশের প্রধান সমুদ্র বন্দর। শহরটি গুয়াস প্রদেশের রাজধানী এবং গুয়াইয়াকিল ক্যান্টনের আসন।
শহরটি গুয়াস নদীর পশ্চিম তীরে অবস্থিত, যা গুয়াইয়াকিল উপসাগরের মাধ্যমে প্রশান্ত মহাসাগরে প্রবাহিত হয়েছে।
শহরের আয়ের প্রধান উৎস হল আনুষ্ঠানিক ও অনানুষ্ঠানিক বাণিজ্য, ব্যবসা, কৃষি ও জলজ। বেশিরভাগ বাণিজ্য ক্ষুদ্র ও মাঝারি ব্যবসা নিয়ে গঠিত, এটি একটি গুরুত্বপূর্ণ অনানুষ্ঠানিক অর্থনীতির পেশা যোগ করে যা শহরের হাজার হাজার বাসিন্দাদের কর্মসংস্থান প্রদান করে।
গুয়াইয়াকিল বন্দর হল ইকুয়েডরের সবচেয়ে গুরুত্বপূর্ণ বাণিজ্যিক বন্দর; বেশিরভাগ আন্তর্জাতিক আমদানি ও রপ্তানি পণ্য গয়াকিরি উপসাগর দিয়ে পরিবহন করা হয়। বেশিরভাগ শিল্প শহর বা শহরের উপকণ্ঠে গড়ে উঠেছে।
বিমুক্ত জাতি

বিমুক্ত জাতি , (), হল মূলত ১৮৭১ সালের ভারতের অপরাধী উপজাতি আইনের অধীনে, "অপরাধী উপজাতি" হিসেবে এবং "অ-জামিনযোগ্য অপরাধের পদ্ধতিগত কমিশনে আসক্ত" তালিকাভুক্ত উপজাতিগুলি। একবার একটি উপজাতি অপরাধী হিসাবে "বিজ্ঞাপিত" হয়ে গেলে, সেই উপজাতির সকল সদস্যকে স্থানীয় ম্যাজিস্ট্রেটের কাছে নিবন্ধন করতে হবে। এটি না করা হলে ভারতীয় দণ্ড বিধির অধীনে তাদের "দণ্ডনীয় অপরাধী" বলে অভিযুক্ত করা হবে।
১৯৪৯ সালে ফৌজদারি উপজাতি আইন বাতিল করা হয়েছিল এবং এইভাবে উপজাতীয় সম্প্রদায়গুলিকে 'বিমুক্ত' করা হয়েছিল। কিন্তু পরে এই আইনটি পর পর কয়েকটি অভ্যাসগত অপরাধী আইন দ্বারা প্রতিস্থাপিত হয়েছিল। এই আইনের বলে পুলিশ"সন্দেহজনক " এবং "অপরাধ প্রবণতা"র তদন্ত করতে এবং তাদের পেশা "স্থায়ী জীবনযাত্রার জন্য উপযোগী" কিনা তা খতিয়ে দেখার অধিকারী হয়েছে। ১৯৫৯ সালে বিমুক্ত উপজাতিগুলিকে পুনরায় "অভ্যাসগত অপরাধী" হিসাবে শ্রেণীবদ্ধ করা হয়েছিল।
"অপরাধী উপজাতি" নামটি নিজেই একটি ভুল নাম, কারণ উপজাতির কোন সংজ্ঞাতেই তাদের পেশাকে বোঝানো হয়নি। কিন্তু তাদের চিহ্নিত করা হয়েছিল তাদের প্রাথমিক পেশার "সম্পাদনা" করা উপজাতি হিসাবে। প্রথম আদমশুমারি হয়েছিল ১৮৭১ সালে এবং সেই সময়ে "উপজাতি" যাদের বলা হবে তাদের বিশেষত্ব কি তার কোনো ঐক্যমত্য বা কোনো সংজ্ঞা ছিল না। এই উপজাতিগুলির জন্য "উপজাতি" এবং "জাতি" শব্দগুলি পরস্পর পাল্টাপাল্টি করে ব্যবহৃত হত।
'বিমুক্ত উপজাতি' শব্দটি সেই সমস্ত সম্প্রদায়ের জন্য ব্যবহার হয়, যাদের একবার ১৮৭১ এবং ১৯৪৭ সালের মধ্যে "ফৌজদারি উপজাতি আইনের" অধীনে বিজ্ঞাপিত করা হয়েছিল এবং ব্রিটিশ রাজ দ্বারা তাদের ওপর প্রয়োগ করা হয়েছিল।
যাযাবর এবং আধা-যাযাবরের মতো শর্তাবলী সেই সামাজিক গোষ্ঠীগুলিতে প্রয়োগ করা হয় যারা সাম্প্রতিক অতীতে তাদের জীবিকার কৌশল হিসাবে মোটামুটি ঘন ঘন, সাধারণত বিশেষ মরশুমে শারীরিকভাবে স্থানান্তর করেছে। আধা-যাযাবর শব্দটি বেশিরভাগ যাযাবরদের সেই অংশগুলিকে বর্ণনা করতে ব্যবহৃত হয় যাদের সময়কাল, দূরত্ব এবং চলাচলের সঙ্ঘটন অন্যদের তুলনায় তুলনামূলকভাবে কম। যাযাবর এবং আধা-যাযাবরদের মধ্যে পার্থক্যে আলাদা কোন জাতিগত বিভাগ বা সামাজিক গোষ্ঠী জড়িত নয়, এটি বরং তাদের দ্বারা অনুশীলন করা গতিশীলতার মাত্রা বর্ণনা করে।
জাতিসংঘের বৈষম্য বিরোধী সংস্থা জাতিগত বৈষম্য দূর করার কমিটি (সিইআরডি), ৯ই মার্চ ২০০৭ তারিখে, ভারতকে অভ্যাসগত অপরাধী আইন (১৯৫২) বাতিল করতে বলেছিল এবং কার্যকরভাবে বিমুক্ত ও যাযাবর উপজাতিদের পুনর্বাসন দিতে বলেছিল।
২০০৮ সালে, সামাজিক বিচার ও ক্ষমতায়ন মন্ত্রকের বিমুক্ত, যাযাবর এবং আধা-যাযাবর উপজাতিদের জন্য জাতীয় কমিশন (এনসিডিএনএসএনটি) ভারতে তফসিলি জাতি এবং তফসিলি উপজাতির জন্য উপলব্ধ সমান সংরক্ষণ তাদের জন্য সুপারিশ করেছিল। প্রায় ১১০ মিলিয়ন মানুষ বিমুক্ত উপজাতি, যাযাবর বা ভারতের আধা-যাযাবর উপজাতির অন্তর্গত ছিল। "যাযাবর" বা "আধা-যাযাবর" হিসাবে মনোনীত উপজাতির পাশাপাশি, বিমুক্ত উপজাতিরাও সংরক্ষণের জন্য যোগ্য বলা হয়েছিল।
মাংগ (জাতি)

মাংগ, বা মাতাংগ সম্প্রদায় হল একটি ভারতীয় বর্ণ, যারা প্রধানত মহারাষ্ট্র রাজ্যে বসবাস করে। সম্প্রদায়টি ঐতিহাসিকভাবে গ্রামের নিরাপত্তার সঙ্গে জড়িত থাকত বলে মনে করা হয়। এছাড়া তাদের বিভিন্ন রকম পেশার মধ্যে ছিল দড়ি তৈরি, ঝাড়ু তৈরি, সঙ্গীতশিল্পী, গবাদি পশু কাটা, চর্মশোধন, ধাত্রী, জল্লাদ এবং অন্ত্যেষ্টিক্রিয়া পরিচালক। আধুনিক ভারতে, তারা একটি তফসিলি জাতি হিসাবে তালিকাভুক্ত। তাদের উৎপত্তিস্থল ভারতের নর্মদা উপত্যকায়। পূর্বেকার ব্রিটিশ রাজের অপরাধী উপজাতি আইনের অধীনে তাদের অপরাধী উপজাতি হিসাবে শ্রেণীবদ্ধ করা হয়েছিল। মাহারদের মতো, মাংগও রাজা ছত্রপতি শিবাজী মহারাজের সেনাবাহিনী এবং ব্রিটিশ সেনাবাহিনীতে সৈনিক হিসাবে কাজ করেছিল।
'মাংগ' শব্দের অর্থ 'যে ব্যক্তি অস্ত্র ছাড়াই সন্ত্রাস সৃষ্টি করে' অথবা 'এমন ব্যক্তি যার ক্ষমতা আছে'। ঐতিহাসিকভাবে মাংগ গোষ্ঠীকে অস্পৃশ্য জাতি হিসেবে গণ্য করা হয়। অস্পৃশ্যদের মধ্যে তারা জাতিবিন্যাসের মধ্যে সর্বনিম্ন। মহারাষ্ট্রের অন্যান্য অস্পৃশ্য জাতি সম্প্রদায় যেমন মাহার এবং চামভারদের তুলনায় মাংগদের বেশিরভাগই নিরক্ষর এবং এরা কম গতিশীল সম্প্রদায়। মাংগদের একটি পৌরাণিক কাহিনী আছে যে, তারা হল ‘মাতংগ ঋষি’র বংশধর।
মাংগ জাতি হিন্দুধর্ম অনুশীলন করে এবং রাম, কৃষ্ণ, ও হনুমানের মতো দেবতার পূজা করে। ভবানী জানকাম্মা হলেন মাংগের জাতি দেবতা। তারা পোচাম্মা এবং মাইসাম্মার মতো আত্মা ও গ্রাম্য দেবতাদেরও পূজা করে। তাদের মতে এই সব দেব-দেবী গ্রাম্য সমাজের সমস্ত ভালো-মন্দের জন্য দায়ী। মাংগ সমস্ত প্রধান হিন্দু উৎসব উদযাপন করে, সেইসাথে মাইসাম্মার জন্য বার্ষিক যাত্রা উৎসব করে, সেই সময় ভেড়া ও ছাগল বলি হয় এবং ভেড়ার ও ছাগলের মাংসের ভোজ দেওয়া হয়।
ব্রিটিশ আমলের আগে, মাংগ ছিল বারো বালুতেদার নামে পরিচিত বারোজন বংশানুক্রমিক গ্রামের সেবকদের একজন। মাংগরা ছিল বংশগত দড়ি প্রস্তুতকারক এবং গ্রামের বিনোদনকারী। তাদের পরিষেবার জন্য তারা গ্রামের পণ্যের একটি অংশ পেত। তাদের বর্ণ হিন্দু ছিল এবং তারা জাওয়াল (প্রথম চুল কাটা), শেন্ডি, লগনা এবং অন্ত্যেষ্টিক্রিয়ার মতো হিন্দু আচারগুলি পালন করত।
২০ শতকের গোড়ার দিকে, মাংগ জাতি তাদের উদ্দেশ্য প্রচার করার জন্য বর্ণ সমিতি গঠন করতে শুরু করে, যেমন "মাংগ সমাজ" (১৯৩২) এবং "মাংগ সমিতি" (১৯২৩)।
আন্নাভাউ সাঠে, মহারাষ্ট্রের সমাজ সংস্কারক
লাহুজি রাঘোজি সালভে, মহারাষ্ট্রের সমাজ সংস্কারক
আলি আল হাসান

আলি সাদিক আল হাসান (, ; জন্ম: ৪ মার্চ ১৯৯৭; আলি আল হাসান নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০২০ সালে, আলি সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে ১টি গোল করেছেন। দলগতভাবে, আলি এপর্যন্ত ১টি শিরোপা জয়লাভ করেছেন, যা তিনি আল নাসরের হয়ে জয়লাভ করেছেন।
আলি সাদিক আল হাসান ১৯৯৭ সালের ৪ঠা মার্চ তারিখে সৌদি আরবের হফুফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
খোসা গোত্র

খোশ্যা () হরিয়ানার আহিরদের একটি গোত্র। ঐতিহাসিক রিচার্ড গ্যাব্রিয়েল ফক্সের মতে, অহিরওয়ালে খোশ্য ছিল প্রভাবশালী গোষ্ঠী যাদের পূর্বপুরুষরা জোর করে ভারওয়াসের কিছু গুজ্জর গ্রাম দখল করেছিল। এই বংশের একজন বংশধর, চৌধুরী দীপচাঁদ সম্রাট দ্বিতীয় আলমগীরের (১৭৫৪-৫৯) সেনাবাহিনীর একজন সর্দার ছিলেন।
স্পিরিলাম

স্পিরিলাম হল বিটাপ্রোটোব্যাকটেরিয়ার নাইট্রোসোমোনাডালেসের স্পিরিলাসি পরিবারের গ্রাম-নেতিবাচক ব্যাকটেরিয়ার একটি গণ। স্পিরিলামের দুটি প্রজাতি রয়েছে, যার বৈধ বা কার্যকরভাবে প্রকাশিত নাম রয়েছে - স্পিরিলাম উইনোগ্রাডস্কি এবং স্পিরিলাম ভলুটান। 
স্পিরিলাম হিসাবে শ্রেণীবদ্ধ অন্যান্য "প্রজাতি" যেমন "স্পিরিলাম বিয়োগ", "স্পিরিলাম প্লোমোরফাম", এবং "স্পিরিলাম পুলি" অনিশ্চিত ফাইলোজেনি এবং যে কোনো ক্ষেত্রেই, এগুলি এমন নাম যা 
কখনও বৈধ বা কার্যকরভাবে প্রকাশিত হয়নি এবং এইভাবে কোন অবস্থান নেই।
কোল জনগোষ্ঠী

কোল জনগোষ্ঠী হল ঝাড়খণ্ড, পশ্চিমবঙ্গ, বিহার, আসাম, উত্তর প্রদেশ এবং মধ্যপ্রদেশের একটি উপজাতি, যারা প্রায় পাঁচ শতাব্দী আগে মধ্য ভারতের ছোট নাগপুর থেকে স্থানান্তরিত হয়েছিল। বেশিরভাগই ভূমিহীন এবং জীবিকা নির্বাহের জন্য বনজ সম্পদের উপর নির্ভরশীল, তারা হিন্দু এবং ভারতের ইতিবাচক বৈষম্য ব্যবস্থার অধীনে একটি তফসিলি জাতি মনোনীত। এই উপজাতির বেশ কিছু বহির্বিবাহী গোষ্ঠী রয়েছে, যার মধ্যে রয়েছে ব্রাহ্মণ, বড়উইর, ভীল, চেরো, মোনাসি, রাউতিয়া, রোজাবরিয়া, রাজপুত এবং থালুরিয়া। এরা বাঘেলখান্দি উপভাষায় কথা বলে। প্রায় ১ মিলিয়ন মধ্যপ্রদেশে বাস করে এবং আরও ৫ লাখ উত্তর প্রদেশে বাস করে।
কোরবং

কোরবং হল ভারতের ত্রিপুরার হালাম সম্প্রদায়ের একটি উপ-উপজাতি। 
২০১৬ সালের হিসাবে, এই উপজাতিতে ১২২ জন লোক নিয়ে মোট ৩১টি পরিবার ছিল। কোরবংপাড়ার মডেল গ্রাম, যার ভিত্তি ২০১৬ সালে স্থাপিত হয়েছিল, এটি কোরবং সম্প্রদায়ের জন্য তৈরি।
কোন্ডা রেড্ডিস

কোন্ডা রেড্ডিস বা হিল রেড্ডিস হল ভারতের অন্ধ্র প্রদেশ রাজ্য এবং ওড়িশা, তামিলনাড়ুর প্রতিবেশী রাজ্যগুলির একটি মনোনীত তফসিলি উপজাতি। 
তারা রেড্ডি নামে পরিচিত হিন্দু বর্ণের সাথে সম্পূর্ণভাবে সম্পর্কহীন। তারা প্রধানত খাম্মাম জেলায় বাস করে, পশ্চিম ও পূর্ব গোদাবরী জেলায় তাদের সংখ্যা কম। সম্প্রদায়ের চাহিদা থাকা সত্ত্বেও কোন্ডা রেড্ডিরা ওড়িশা রাজ্যে উপজাতি হিসাবে তালিকাভুক্ত নয়। কোন্ডা রেড্ডিরা সাধারণত তেলুগু ভাষায় বহিরাগতদের সাথে কথা বলে। ভারতের ১৯৯১ সালের আদমশুমারি ৪৩২ হিল রেডিস গণনা করা হয়েছিল।
কলোই

কলোই ( কালাই বা কোলয় নামেও পরিচিত) হল ভারতের ত্রিপুরা রাজ্যের ত্রিপুরী বংশের লোক। এরা মূলত পশ্চিম ত্রিপুরা জেলায় বসবাস করে। তারা ককবরক (ত্রিপুরী) ভাষায় কথা বলে, যা তিব্বত-বর্মী বংশোদ্ভূত।
কানি উপজাতি

কানি হল ভারতের কেরালার পশ্চিমঘাট এলাকায় বসবাসকারী একটি উপজাতি। 
১৯৮০-এর দশকে বিজ্ঞানীরা জীবনী নামক একটি ভেষজ প্রতিকারের মূল উপাদান হিসেবে বনজ উদ্ভিদ আরোগ্যপচা ("ট্রাইকোপাস জেইলানিকাস") ব্যবহার করেন। সূত্রটি শেষ পর্যন্ত আর্য বৈদ্য ফার্মেসি কর্তৃক এর বাণিজ্যিক উদ্যোগ হিসাবে বিকশিত হয়েছিল, উপজাতির কেরালা কানি ওয়েলফেয়ার ট্রাস্ট এর লাইসেন্স ফি এবং রয়্যালটি গ্রহণ করে। সদস্যদের এই উদ্ভিদ চাষে উৎসাহিত করা হয়েছে। 
সম্প্রতি আবিষ্কৃত একটি প্রজাতির গাছে বসবাসকারী কাঁকড়ার নামকরণ করা হয়েছে "কানি মারানজান্দু" এই উপজাতির নামে।
যাদব

যাদব হল ভারতের একটি জাতি যারা দেশের ইতিবাচক বৈষম্য ব্যবস্থায় পশ্চাৎপদ শ্রেণী হিসাবে শ্রেণীবদ্ধ। গুজরাত এবং রাজস্থান রাজ্যে এদের উপস্থিতি রয়েছে।
জটাপু জনগন

জটাপু ভারতের অন্ধ্র প্রদেশ এবং ওড়িশা রাজ্যের একটি মনোনীত তফসিলি উপজাতি। এরা আদিবাসী উপজাতি এবং ঐতিহ্যগতভাবে পশুপালনকারী কৃষক। সাংস্কৃতায়নের মাধ্যমে এরা তেলুগু ভাষায় কথা বলে এবং বিভিন্ন উপায়ে আশেপাশের তেলুগু জনগণের সংস্কৃতিকে গ্রহণ করেছে। ১৯৯১ সালে দশ লাখের বেশি জটাপু ছিল।
জিঙ্করা

জিঙ্করা ভারতের গুজরাত রাজ্যের একটি রাজপুত বংশ। এরা ঝিকরা নামেও পরিচিত।
জিঙ্কারা বা ঝিকরারা হলো ছোট খাটো জমির মালিক রাজপুত। তারা এমনকি তাদের ক্ষেতে কাজ করে কিন্তু তারা স্ব মহিলা-লোকদের কাজ করতে দেয় না। জিকারা বিধবা পুনর্বিবাহের অনুমতি দেয় না। জিঙ্কারা একসময় রাজপুত প্রধানদের সেনাবাহিনীতে যুদ্ধবাজ হিসাবে কাজ করত বলে জানা যায়। তাদের আস্থার কারণে তারা তাদের নাম অর্জন করে। তারা সম্মান হিসাবে তাদের নামের পিছনে "জি" ব্যবহার করত। গুজরাটি ভাষায় "জি" শব্দের অর্থ "হ্যাঁ"।
কামার (বর্ণ)

কামার বা কামারা () হল একটি ভারতীয় জাতি যা ভারতের ওড়িশা রাজ্যে পাওয়া যায়। ঐতিহাসিকভাবে, তারা পেশায় কামার ছিল, সাধারণত কৃষি সরঞ্জাম যেমন: কাস্তে, কুড়াল, কোদাল, কাক ইত্যাদি তৈরি করত। 
ওড়িশা রাজ্যে, কামাররা অন্যান্য অনগ্রসর শ্রেণীর সংখ্যালঘু গোষ্ঠীর অন্তর্ভুক্ত।
মার্কিন যুক্তরাষ্ট্রের উপরাষ্ট্রপতি

মার্কিন যুক্তরাষ্ট্রের উপরাষ্ট্রপতি হলেন মার্কিন যুক্তরাষ্ট্রের রাষ্ট্রপতির পরে মার্কিন যুক্তরাষ্ট্রের ফেডারেল সরকারের নির্বাহী শাখার দ্বিতীয় সর্বোচ্চ কর্মকর্তা এবং উত্তরাধিকারসূত্রে রাষ্ট্রপতির সারিতে প্রথম স্থান অধিকার করেন। ভাইস প্রেসিডেন্ট সিনেটের সভাপতি হিসাবে আইন প্রণয়ন শাখার একজন কর্মকর্তাও। এই ক্ষমতায়, ভাইস প্রেসিডেন্টকে যেকোন সময় সেনেটের আলোচনায় সভাপতিত্ব করার ক্ষমতা দেওয়া হয়, কিন্তু টাই-ব্রেকিং ভোট দেওয়া ছাড়া ভোট দিতে পারে না। ভাইস প্রেসিডেন্ট পরোক্ষভাবে ইলেক্টোরাল কলেজের মাধ্যমে মার্কিন যুক্তরাষ্ট্রের জনগণের দ্বারা রাষ্ট্রপতির সাথে চার বছরের মেয়াদে নির্বাচিত হন।
• মার্কিন যুক্তরাষ্ট্রের উপরাষ্ট্রপতিদের তালিকা
জাদৌন রাজপুত

জাদৌন, বা জাদন, বা যাদব হল ভারতের চন্দ্রবংশী বংশের রাজপুত বংশ, যিনি নিজেকে যদুবংশী রাজপুত বলে দাবি করেন।
এক সময় করৌলি রাজ্য জাদৌন রাজপুতদের দ্বারা শাসিত ছিল। ব্রহ্মপাল থেকে তাদের প্রস্থান, যাদব, যদু ও কৃষ্ণের বংশধরদের মাধ্যমেই হয়েছিল বলে দাবি করা হয়। করৌলির রাজপরিবারের কুলদেবী হলেন কৈলা দেবী/যোগমায়া।
খ্রিস্টীয় দ্বাদশ শতাব্দীর শেষ দশকে, রাজপুতদের জাদাউন সম্প্রদায় বর্তমান রাজস্থান ও এর রাজধানী বায়না অঞ্চল শাসনকার্য পরিচালনা করে। ১১৯৫-৯৬ খ্রিস্টাব্দে বা তার কাছাকাছি সময়ে, জাদাউনরা ঘুরিদের বিজেতা মুইজ আল-দীন মুহম্মদ ঘুরির আক্রমণের মুখোমুখি হন। মুইজ আল-দীন মুহম্মদ ঘুরি তার পূর্ববর্তী আক্রমণগুলোয় আপার দোয়াবের কিছু অংশ দখল করেছিলেন। মুইজ আল-দীন কুমারপালের অবস্থান থানকার দুর্গটি ঘেরাও করেন। তিনি ঘুরিদের কাছে পরাজিত হন, যদিও হাসান নিজামীর মতে তার জীবন রক্ষা পায়। পরে, মুইজ আল-দীন বায়ানা দখল করেন এবং বাহাউদ্দিন তুরগিলের অধীনে রাখেন।
জাদ জনগোষ্ঠী

জাদ জনগোষ্ঠী হিমাচল প্রদেশ এবং উত্তরাখণ্ডের একটি সম্প্রদায়।
তারা লাম্বা এবং খাম্পা নামেও পরিচিত।
মির্ধা (উপজাতি)

মির্ধা জনগোষ্ঠী হল একটি ভারতীয় জাতিগোষ্ঠী, যারা বেশিরভাগই ওড়িশা রাজ্যে বাস করে। ১৯৮১ সালের আদমশুমারিতে ২৮,১৭৭ জনসংখ্যা রেকর্ড করা হয়েছিল, যা মূলত সম্বলপুর, বোলাঙ্গির এবং কালাহান্ডি জেলাগুলিতে বিস্তৃত। তারা বিভিন্ন জাতিগোষ্ঠীর জাতিগত শাখা হিসাবে বিবেচিত।
মুচি

মুচি ভারতের পশ্চিমবঙ্গ রাজ্য, ইউপি, বিহার, ছত্তিশগড়, আসামে পাওয়া আদিবাসী বংশোদ্ভূত মানুষ। উত্তর ভারতে এদেরকে চামার, ঋষিও বলা হয়।
২০০১ সালের আদমশুমারিতে মুচি বা চামারদের সংখ্যা ছিল ৯৯৫,৭৫৬ এবং পশ্চিমবঙ্গের তফসিলি জাতি জনসংখ্যার ৫.৪ শতাংশ ছিল। মুচিদের মধ্যে ৪৭.০ শতাংশ শিক্ষিত - ৫৮.৬ শতাংশ পুরুষ এবং ৩৪.১ শতাংশ মহিলা শিক্ষিত।
মুদিরাজু

মুদিরাজু বা মুদিরাজ, আগে মুত্রাচা হিসাবে রেকর্ড করা হয়েছে, অন্ধ্র প্রদেশ, তেলেঙ্গানা এবং তামিলনাড়ুর কিছু অংশের তেলুগু সম্প্রদায়। এটি ভারত সরকার দ্বারা অন্যান্য অনগ্রসর শ্রেণি হিসাবে তালিকাবদ্ধ করা হয়েছে। দুটি বিভাগ রয়েছে: "পালিগিরি" এবং "ওরুগান্টি" এবং বেশ কয়েকটি "ইন্টিপারলু" ।
নাইনার

নাইনার হলেন কেরালার মুসলিম সম্প্রদায়, যারা প্রথম কেরালায় (প্রায় ১৫-১৬ শতকে) বসতি স্থাপন করে। 
কোচিনের হিন্দু রাজাদের সাথে কিছু কাজের জন্য চুক্তি করে দক্ষিণ তামিলনাড়ু থেকে সম্প্রদায়টি প্রথমে কেরলে আসে।
ঘামালিয়া

ঘামালিয়া হল ভারতে কৃষিকাজে যুক্ত একটি হিন্দু কুর্মি কৃষক সম্প্রদায়। বিহার ও উত্তর প্রদেশের কুর্মিরা বিভিন্ন উপজাতিতে বিভক্ত, যেমন আওয়াধিয়া, সমস্বর, ঘামলিয়া, কনচাসিয়া, জোশ্বর, ইত্যাদি।
গোয়ালপাড়িয়া জনগণ

গোয়ালপাড়িয়া জনগণ ভারতের আসামের গোয়ালপাড়া অঞ্চলের আদিবাসী দল। তারা কামতাপুরী, অসমীয়া, বোড়ো, রাভা ইত্যাদি কথা বলে।
গোলাপুরব ব্রাহ্মণ

গোলাপুরব ব্রাহ্মণ (কখনও কখনও গালভও বলা হয়) হল ভারতের পশ্চিম উত্তর প্রদেশ এবং মধ্যপ্রদেশ অঞ্চলের ব্রাহ্মণ সম্প্রদায়।
হোলার বর্ণ

হোলার হল একটি ছোট মারাঠি সম্প্রদায় বা জাতি, যাদের ভারতের মহারাষ্ট্র, কর্ণাটক গুজরাত এবং মধ্যপ্রদেশ রাজ্যে পাওয়া যায়। এরা ঐতিহ্যগতভাবে বিবাহ ও অন্যান্য উৎসবে সঙ্গীত ও নাটক পরিবেশন করে থাকে।
গুরু (সম্প্রদায়)

গুরু (গারো, গরুড়, গারোফালো এবং গুরদা) হল একটি সম্প্রদায়, যাদের মূলত পশ্চিম ভারতের রাজস্থান, গুজরাত, মধ্যপ্রদেশ এবং মহারাষ্ট্র রাজ্যে পাওয়া যায়। তারা গুজরাত এবং রাজস্থান রাজ্যের তফসিলি জাতির পুরোহিত।
ঢেকারু

ঢেকারু (দেগারু) ভারতের একটি জাতি। একবার একটি আইএসও কোড dgu বরাদ্দ করা সত্ত্বেও, কোনও স্বতন্ত্র ঢেকারু ভাষা পাওয়া যায় নি।
বড়ো জাতীয়তাবাদ

বড়ো জাতীয়তাবাদ হল একটি আদর্শ, যা বোডো জনগণের আত্মনিয়ন্ত্রণকে সমর্থন করে। ভারতের আসাম রাজ্যে মুসলিম গোষ্ঠীগুলোর হাতে কথিত আগ্রাসনের শিকার হচ্ছে বড়ো জনগণ। অনেক বড়ো জাতীয়তাবাদী বড়োল্যান্ডকে ভারতের একটি পৃথক রাজ্য এবং বড়ো জনগণের জন্য একটি স্বদেশ হিসাবে প্রতিষ্ঠাকে সমর্থন করে।
দাবাস (বংশ)

দাবাস হল ভারতের বহিরাগত, পুরুষতান্ত্রিক জাত গোত্র (গোষ্ঠী)। হরিয়ানা রাজ্য এবং দিল্লিতে এদের পাওয়া যায়।
দাভি

দাভি গুজরাটের কলিদের একটি গোষ্ঠী। ডাভী বংশের কলিরা মহীকাণ্ঠা এজেন্সি ঘোড়াসার রাজ্য শাসন করেছিল এবং ঠাকুর উপাধিতে বিরক্ত ছিল।
দহিমা

দহিমা ভারতের একটি রাজপুত গোষ্ঠী। তারা রাজপুতদের ৩৬টি রাজকীয় জাতিগুলির মধ্যে একটি। এই বংশের উৎপত্তি রাজস্থানের নাগৌর জেলা থেকে। তাদের অনেকেই দধিমতি মাতাকে তাদের পারিবারিক দেবী হিসাবে পূজা করে।
দাঙ্গি (জনগন)

দাঙ্গি উত্তর ভারতের একটি কৃষিপ্রধান হিন্দু জাতি। তাদের ঐতিহ্যবাহী পেশা ছিল কৃষিকাজ। তারা বেশ কয়েকটি ভাষায় কথা বলে, তবে হিন্দি তাদের মধ্যে সবচেয়ে বেশি বোঝা যায়।
ধাধোর

ধাধোর (ধরহর) হল ভারতের যাদব বর্ণের একটি উপবিভাগ। তারা যথাক্রমে বেনারস (বর্তমান বারাণসী) এবং গোরখপুর বিভাগের আহিরদের একটি উপজাতি। দোয়াব আহিরদের মধ্যে তাদের তুশরীহ-উল-আকওয়ামে গণনা করা হয়। ধরহোরের আহিররা দাবি করে যে, তারা জৌনপুর জেলার সেনাপুর গ্রামের প্রথম বসতি স্থাপনকারী ছিল এবং হতে পারে যে আদি ঠাকুর বসতি স্থাপনকারীদের রক্ষা করার দায়িত্বে ছিলেন। তারা গোয়ালবংশী উপজাতির পরে পূর্বাঞ্চলে (উত্তরপ্রদেশের পূর্বাঞ্চল) যাদবের দ্বিতীয় সর্বাধিক প্রতিনিধিত্বকারী উপজাতি।
ধাই ঘর

ধাই ঘর (যাকে ধইঘর নামেও লেখা হয়) খত্রী মূলত উত্তর ভারতের তিনটি পরিবার নিয়ে গঠিত - কাপুর, খান্না এবং মালহোত্রা বা এর বিকল্প, মেহরা, মেহরোত্রা, মহারা ভারতের বিভিন্ন অংশে ব্যবহৃত হয়।
চুগপা উপজাতি

চুগপা হল অরুণাচল প্রদেশের কয়েকটি ছোট উপজাতির মধ্যে একটি, যারা দিরাংয়ের আশেপাশে পশ্চিম কামেং জেলায় বসবাস করে। এরা মনপার একটি উপজাতি।
আবোতি ব্রাহ্মণ

আবোতি ব্রাহ্মণ হল একটি ব্রাহ্মণ কৃষি সম্প্রদায়, যারা ভারতের রাজস্থানে ১২২৮ খ্রিস্টাব্দের (১৩০৬ বিস) দিকে বসবাস করতো বলে রেকর্ড করা হয়েছে। যেখানে তারা সাধারণত মন্দিরের সেবক ছিল এবং দ্বারাবতী থেকে স্থানান্তরিত হয়েছিল। আজ, তাদের গুজরাত রাজ্যে পাওয়া যায় এবং কেউ কেউ মন্দিরের সেবক হিসাবে কাজ করে চলেছে। জন্মাষ্টমীর হিন্দু উৎসবের সময় তারা দ্বারকার দ্বারকাধীশ মন্দিরে পূজা করে। 
দ্বারকায় তাদের পুরোহিতের ভূমিকা ছাড়াও, তারা একটি কৃষক সম্প্রদায়, এবং ১৯৬১ সালে তারা নিরক্ষর ছিল বলে উল্লেখ করা হয়েছিল।
আগারিয়া

আগারিয়া ছিল লোহা গলানোর ভারতীয় সম্প্রদায়। বিংশ শতাব্দীতে ভারতে ইংরেজরা ইস্পাত আমদানি করে এবং ইস্পাত ব্যবহার করে অস্ত্র ও বাসনপত্র তৈরি করার পরে এদের সংখ্যা দ্রুত হ্রাস পায়।
ভাদৌরিয়া

ভাদৌরিয়া সবচেয়ে বড় ঠাকুর মনে করা হয়। ভাদৌরিয়া সমাজে রাজাকে ‘মহেন্দ্র’ উপাধি দেওয়া হয়। ভাদৌরিয়া, ভাদোরিয়া, ভাদুরিয়া বা ভাদোরিয়া বলা হয় চৌহান বংশের রাজপুত। এরা ঐতিহাসিকভাবে প্রধানত বর্তমান আগ্রা, ইটাওয়া, ভিন্দ এবং ধোলপুর জেলাগুলিতে কেন্দ্রীভূত ছিল, যার মধ্যে উত্তরপ্রদেশ, মধ্যপ্রদেশ এবং রাজস্থান রাজ্য রয়েছে।
কাঞ্জর

কাঞ্জর হল একটি হিন্দু উপজাতি। ভারত এবং পাকিস্তানে এদের উল্লেখযোগ্য জনসংখ্যা আছে।
বেশিরভাগ কাঞ্জর জনগণই কাঞ্জরি ভাষায় কথা বলে। কাঞ্জরি একটি কম পরিচিত ইন্দো আর্য ভাষা, তবে এদের প্রায় সকলেই পাঞ্জাবি ভাষাতেও কথা বলে। কাঞ্জরিরা তাদের মাতৃভাষা নারসি ছাড়াও আরও ৪-৫টি ভাষায় কথা বলে। নারসি ভাষাটি প্রাণী এবং পাখির বিভিন্ন ধরনের শব্দ, সংকেত পূর্ণ শব্দ এবং ইশারা নিয়ে গঠিত।
ঔপনিবেশিক আমলে, কাঞ্জরদের অপরাধী উপজাতি আইন, ১৮৭১-এর অধীনে তালিকাভুক্ত করা হয়েছিল, এদের এমন একটি উপজাতি হিসাবে উপস্থাপিত করা হয়েছিল যারা "জামিন অযোগ্য অপরাধের পদ্ধতিগত কাজে আসক্ত।"
১৯৫২ সালে কাঞ্জররা ভারতের বিমুক্ত উপজাতি হিসেবে ঘোষিত হয়, সেই সময় ফৌজদারি উপজাতি আইন অভ্যাসগত অপরাধীদের আইন দ্বারা প্রতিস্থাপিত হয়েছিল। কিন্তু সম্প্রদায়টির তাদের নামের সঙ্গে যথেষ্ট সামাজিক কলঙ্ক বহন করে, প্রধানত তাদের ঐতিহ্যের সংস্কৃতি মূলধারার ভারতের সংস্কৃতি থেকে পৃথক হওয়ার কারণে এই ঘটনা ঘটেছে।
২০১১ সালের জনগণনায় দেখা গেছে উত্তরপ্রদেশ রাজ্যে কাঞ্জরের জনসংখ্যা ১,১৫,৯৬৮ জন।
পাকিস্তানে, দুটি স্বতন্ত্র সম্প্রদায় কাঞ্জরি নামে পরিচিত। শতাব্দীর পর শতাব্দী ধরে তারা ভবঘুরে কারিগর এবং বিনোদনকারীদের পেশার সাথে যুক্ত হয়ে পড়েছে, তাদের তৈরি টেরাকোটা খেলনার জন্য তারা সবচেয়ে বেশি পরিচিত। করাচিতে, উর্দুভাষী সম্প্রদায়ের মধ্যে প্রচুর সংখায় উত্তর ভারতের কাঞ্জরদের বংশধর আছে। তাদের অধিকাংশই দিল্লি এবং লখনউ থেকে করাচিতে চলে এসেছিল। 'কাঞ্জর' শব্দটি সাধারণভাবে উপজাতি বোঝানোর চেয়ে নিম্ন নৈতিক চরিত্রের ব্যক্তিকে বোঝাতে ব্যবহৃত হয়।
কাঞ্জররা মাঝে মাঝে লাহোরের আশে পাশের অঞ্চলের সাথে সংযুক্ত থাকে। তারা মূলত একটি হিন্দু উপজাতি হলেও পরে তাদের কিছুজন শিখ এবং কিছু ইসলাম ধর্মে ধর্মান্তরিত হয়ে গিয়েছিল। কয়েক শতাব্দী ধরে লখনউ ছিল ধনী পরিবারদের একটি কেন্দ্র। কাঞ্জরিরা তাদের সন্তানদের লেখাপড়ার জন্য লখনউতে পাঠাতো। মনে করা হয় যে এই মহিলারাই উর্দুভাষী সংস্কৃতি এবং গর্বের শিকড় বহন করে এনেছে। সেখান থেকে অনেকেই দেশভাগের পর করাচিতে চলে এসেছিল। করাচিতে, এই ধরনের উর্দুভাষী পরিবারগুলি যথেষ্ট শিক্ষিত কিন্তু তাদের বংশাবলী থেকে সহজেই কাঞ্জরদের খুঁজে পাওয়া যায়। এটি কয়েক শতাব্দী ধরে কাঞ্জরদের একটি বৃহৎ সম্প্রদায়ের আবাসস্থল। সাম্প্রতিক এক গবেষণায় জানা গেছে: "একজন কাঞ্জর তার জন্মের দিন থেকেই তবলা এবং ঘুঙুরের আওআজ শুনতে পায় এবং তার অ-কাঞ্জর বন্ধুরা বিদ্যালয়ে যাওয়া শুরু করার আগেই সঙ্গীতে তার আনুষ্ঠানিক শিক্ষা শুরু করতে হবে।"
যাযাবর হলেও, কাঞ্জররা একটি নির্দিষ্ট পথ অনুসরণ করে এবং প্রায়ই তারা যে গ্রামে যায় তাদের সাথে সম্পর্ক বজায় রাখে। পুরুষদের অনেকেই কৃষি শ্রমিক হিসেবে কাজ করে। তাদের তাঁবু তৈরি করা হয় চেরা বাঁশ বা মুঞ্জি ঘাস দিয়ে, এবং তাদের শিবিরগুলি গ্রামের প্রান্তে দেখতে পাওয়া যায়, পাশাপাশি শহুরে এলাকা যেমন ফয়সালাবাদ এবং লাহোরেও দেখা যায়।
জয়শঙ্কর প্রসাদের হিন্দি গল্প "ইন্দ্রজাল" এর বিষয় ছিল কাঞ্জররা।
ললিউডের "বোল" চলচ্চিত্রে, বিশিষ্ট চরিত্র সাকা কাঞ্জরি, একজন ধর্মান্ধ "হাকিম"কে আর্থিকভাবে সাহায্য করেছিল। হাকিমটি নিজের ছেলেকে সম্মান রক্ষার্থে হত্যা করে পুলিশকে ঘুষ দিয়েছিল সেই মৃতদেহ সমাধিস্থ করার জন্য। বিনিময়ে 'হাকিম'কে সাকা কাঞ্জরির মেয়ে মীনার জন্য একটি কন্যা সন্তানকে বহন করতে হয়েছিল।
জারদারি (উপজাতি)

জারদারি পাকিস্তানের একটি বেলুচ উপজাতি। এরা মূলত সিন্ধু ও বেলুচিস্তানে বসবাসকারী বৃহত্তর জাট গোষ্ঠীর অন্তর্গত।
পাইন্দা খেল

পাইন্দা খেল হল তানোলি বংশোদ্ভূত একটি গোষ্ঠী, যারা বাজনা এবং মনসেহরা এবং পাকিস্তানের মনসেহরা জেলার উত্তরের ভূমিতে বসবাস করে।
নাইচ বংশ

নাইচ (উর্দু: , হিন্দি: نائچ) হল একটি জাট উপজাতি যারা পাকিস্তানের সিন্ধু, খাইবার পাখতুনখাওয়া এবং পাঞ্জাব প্রদেশ জুড়ে বসতি স্থাপন করে।
খাসখেলি

খাসখেলি () পাকিস্তানের সিন্ধু ও বেলুচিস্তানের একটি সিন্ধি উপজাতি। উপজাতিটি সিন্ধুতে সাম্মা উপজাতির শাখা হিসাবে এর যোগসূত্র খুঁজে পাওয়া যায়।
খাসাখেল সিন্ধুর একটি উপজাতি।
দৌলতজাই

দৌলতজাই () পূর্ব আফগানিস্তান এবং পশ্চিম পাকিস্তানের বেশ কয়েকটি পশতুন উপজাতি। দৌলতজিরা আফগানিস্তানের লোগার, সামাঙ্গন, পাকতিয়া, পাকতিকা, খোস্ত, বাঘলান, নানগারহার, বলখ তাজুরগান, ফারিয়াব, কাবুল, প্রদেশে বাস করে।
ভারওয়ানা

ভারওয়ানা বা ভানওয়ার বা ভাওয়ার জাতি হল জাটদের শিয়াল উপজাতির একটি উপজাতি। পাকিস্তানের ঝং জেলায় যারা ১৪ শতকে বর্তমান ভারতের রাজস্থান রাজ্য থেকে সেখানে স্থানান্তরিত হয়েছিল, তারা সুফি কবি ফরিদউদ্দিন গঞ্জেশকারের প্রভাবে ইসলাম ধর্মে ধর্মান্তরিত হয়েছিল।
সাং-ই-মীল পাবলিকেশন্স

সাং-ই-মীল পাবলিকেশন্স একটি লাহোর ভিত্তিক প্রকাশনা কোম্পানি, যা ১৯৬২ সালে পাকিস্তানে প্রতিষ্ঠিত হয়েছিল। ১৯৪৭ সালে ভারত ভাগের পর উর্দু বইয়ের অগ্রগণ্য প্রকাশক হওয়ার কৃতিত্ব এদের রয়েছে। অসংখ্য নতুন শিরোনাম প্রকাশের পাশাপাশি, এরা পুরানো উর্দু শিরোনাম এবং ধ্রুপদী ও দুর্লভ বই প্রকাশের কৃতিত্বও তাদের রয়েছে।
নাইমুর রহমান আপন

নাইমুর রহমান আপন একজন বাংলাদেশী অভিনেতা। তিনি থিয়েটার, পণ্যের বিজ্ঞাপন ও চলচ্চিত্রে অভিনয় করেন। অভিনয়ের জীবনের স্বীকৃতিসরূপ তিনি ২০১৭ এবং ২০১৯ সালে ছিটকিনি ও কালো মেঘের ভেলা চলচ্চিত্রে অভিনয়ের জন্য সেরা শিশু শিল্পী বিভাগে বাংলাদেশের জাতীয় চলচ্চিত্র পুরস্কার জয় করেছেন।
নাইমুর রহমান আপনের বিদ্যালয় জীবন কাটে ঢাকার ফুলকুঁড়ি কিন্ডার গার্টেন অ্যান্ড হাই স্কুল ও বেঙ্গলি মিডিয়াম হাই স্কুলে। ২০১৫ সালে পিদিম থিয়েটারে যোগ দেন। একই বছর অমিতাভ রেজা চৌধুরীর পরিচালনায় রবি'র একটি বিজ্ঞাপনে অভিনয়ের মাধ্যমে তার অভিনয় জীবন শুরু হয়। বিজ্ঞাপন ছাড়াও তিনি নাটক ও চলচ্চিত্রে অভিনয় করেছেন। চলচ্চিত্রগুলির মধ্যে ছিটকিনি, কালো মেঘের ভেলা, নোনাজলের কাব্য উল্লেখযোগ্য।
২০২১ সাল পর্যন্ত তিনি ১০টি বিজ্ঞাপন, ৪টি নাটক ও ৫টি চলচ্চিত্রে অভিনয় করেছেন। এগুলির মধ্যে উল্লেখযোগ্য কর্ম-
২০১৭ "ছিটকিনি"তে কিশোর অনন্ত'র চরিত্রে অভিনয়ের জন্য ৪২তম জাতীয় চলচ্চিত্র পুরস্কারের আসরে ও "কালো মেঘের ভেলায়" দুখু চরিত্রে অভিনয়ের জন্য ২০১৯ সালে ৪৪তম জাতীয় চলচ্চিত্র পুরস্কারের আসরে সেরা শিশুশিল্পীর পুরস্কার জয় করেছিলেন।
বেলুচি রন্ধনশৈলী

বেলুচি রন্ধনশৈলী হল বেলুচিস্তান অঞ্চলের বেলুচ জনগণের খাবার এবং রন্ধনপ্রণালী, যা পাকিস্তানের বেলুচিস্তান প্রদেশ, ইরানের সিস্তান ও বেলুচেস্তান প্রদেশ এবং আফগানিস্তানের বেলুচিস্তানে দেখা যায়। পাকিস্তান এবং ইরানের অনেক খাবারের বিপরীতে বেলুচ খাবারের একটি আঞ্চলিক পার্থক্য রয়েছে।
শবর জনজাতি

শবর জনজাতি (এছাড়াও বলা হয় সবর জনজাতি এবং সাওরা) হল মুন্ডা উপজাতির আদিবাসী সম্প্রদায়, যারা প্রধানত ওড়িশা ঝড়খণ্ড
হিন্দু মহাকাব্য মহাভারতে সবর উপজাতির উল্লেখ পাওয়া যায়, তাদের সাওরা নামেও ডাকা হয়। যদিও পূর্ব সিংভূম জেলার কিছু অংশে, প্রধানত মুসাবনি অঞ্চলে, তারা কারিয়া নামে পরিচিত। বিখ্যাত লেখক এবং সক্রিয় কর্মী মহাশ্বেতা দেবী এই বন্য আদিবাসীদের সাথে কাজ করার জন্য পরিচিত ছিলেন।
এই নির্জনবাসী উপজাতিটিকে প্রাথমিকভাবে ওড়িশা এবং পশ্চিমবঙ্গ রাজ্যের মেদিনীপুর জেলায় দেখতে পাওয়া যায়। এছাড়া ঝড়খন্ড রাজ্যে শবর উপজাতি মানুষ দেখা যায়।
এই উপজাতি পরম্পরাগতভাবে সাধারণত বনে বাস করে। তাই এদের কৃষি কাজে অভিজ্ঞতার অভাব রয়েছে। তারা তাদের জীবিকার জন্য বনের উপর নির্ভর করে। 
সাম্প্রতিক বছরগুলিতে, শবরদের বসতি এলাকায় নকশালবাদী বিদ্রোহ ছড়িয়ে পড়ার পর, পুলিশ মাঝে মাঝেই বনে শবরদের প্রবেশাধিকারে বিধি নিষেধ অর্পণ করছে। এই কারণে তাদের জীবন জীবিকার সংস্থানে টান পড়ছে। কয়েক বছর আগে, ২০০৪ সালে, জানা গিয়েছিল মেদিনীপুর জেলার আমলাসোলের শবর গ্রামে, বেশ কয়েক মাস অনাহারে থাকার পর পাঁচ জন শবর মারা গেছে। এই খবর গণ মাধ্যমে প্রচারিত হবার পর ক্ষোভ ছড়িয়ে পড়েছিল। পরবর্তীকালে, দুর্বার মহিলা সমন্বয় কমিটি (ডিএমএসসি) এই এলাকায় একটি বিদ্যালয় শুরু করেছিল, আংশিকভাবে সেটির অর্থায়ন করেছিল কলকাতার যৌনকর্মীরা।
২০০৮ সালের জুন মাসে, পশ্চিমবঙ্গের অনেক গ্রামে শবর গোষ্ঠী ভয়াবহ বন্যার শিকার হয়েছিল। ক্যাথলিক মিশনারিরা তাদের এই বিপদে এগিয়ে এসে প্রচুর পরিমাণে সাহায্য করেছিলেন।
ঔপনিবেশিক আমলে চা বাগানের শ্রমিক হিসেবে কাজ করার জন্য শত শত শবর বর্তমান বাংলাদেশে চলে গিয়েছিল। আজ, বাংলাদেশের উত্তর-পূর্বাঞ্চলীয় জেলাগুলি, যেমন মৌলভীবাজার, নন্দরানী, হরিণছড়া এবং রাজঘাটের মতো এলাকায় তাদের মধ্যে প্রায় ২০০০ জন বসবাস করছে।